Kui filmist "Hunnik pappi ja suitsev kaheraudne" oleks lauamäng tehtud, siis ilmselt  oleks see just selline (väike viimistlus süsteemis narratiivse aspekti edasiandmiseks kuluks ilmselt siiski ära). Tegu on lõbusa kogu-pere-mänguga, kus (nagu eelnevalt mainitud) hakatakse head hulka raha jagama - väga õpetlik mäng praeguses masust väljarabelevale rahvale… Kuid siinset raha võib ennetada tükike tina ning kui juhtud parasjagu tinale allergiline olema, soovitaks soojalt peituda esimesena ettejuhtuva võimalikult suure objekti taha. Oleks selle mängu välja lasknud LudoArt, oleks mängu ostja  võibolla tõesti päris relvad karbist leidnud (viimati tahtis tegelane lisaks mängule oma mängukarpidesse šampust panna), kuid seekord tuleb mängijatel leppida labaste  oranžide  vahtplastist tulirelvamulaažidega.